CELEX: C2006/131/43
Language: lt
Date: 2006-06-03 00:00:00
Title: Byla C-59/05  2006 m. vasario 23 d.  Teisingumo Teismo (pirmoji kolegija) sprendimas ( Bundesgerichtshof  prašymas priimti prejudicinį sprendimą)  Siemens AG prieš Gesellschaft für Visualisierung und Prozeßautomatisierung mbH (VIPA)  (Teisės aktų derinimas — Direktyvos 84/450/EEB ir 97/55/EB — Lyginamoji reklama — Piktnaudžiavimas konkurento skiriamojo žymens žinomumu)

3.6.2006   
            
            
               LT
            
            
               Europos Sąjungos oficialusis leidinys
            
            
               C 131/24
            
         2006 m. vasario 23 d. Teisingumo Teismo (pirmoji kolegija) sprendimas (Bundesgerichtshof prašymas priimti prejudicinį sprendimą) Siemens AG prieš Gesellschaft für Visualisierung und Prozeßautomatisierung mbH (VIPA)
   
   (Byla C-59/05) (1)
   
   (Teisės aktų derinimas - Direktyvos 84/450/EEB ir 97/55/EB - Lyginamoji reklama - Piktnaudžiavimas konkurento skiriamojo žymens žinomumu)
   (2006/C 131/43)
   Proceso kalba: vokiečių
   Prašymą priimti prejudicinį sprendimą pateikęs teismas
   Bundesgerichtshof
   Šalys pagrindinėje byloje
   Ieškovė: Siemens AG
   Atsakovė: Gesellschaft für Visualisierung und Prozeßautomatisierung mbH (VIPA)
   Bylos dalykas
   Prašymas priimti prejudicinį sprendimą — Bundesgerichtshof — 1984 m. rugsėjo 10 d. Tarybos direktyvos 84/450/EEB dėl klaidinančios ir lyginamosios reklamos (OL L 250, p. 17), iš dalies pakeistos 1997 m. spalio 6 d. Europos Parlamento ir Tarybos direktyva 97/55/EB (OL L 290 p. 18), 3a straipsnio 1 dalies g punkto išaiškinimas — Lyginamoji reklama — Gaminiai, parduodami su nuoroda, kuri iš esmės atitinka konkurento gaminių užsakymo numerius
   Sprendimo rezoliucinė dalis
   1984 m. rugsėjo 10 d. Tarybos direktyvos 84/450/EEB dėl valstybių narių įstatymų ir kitų teisės aktų dėl klaidinančios ir lyginamosios reklamos suderinimo, iš dalies pakeistos 1997 m. spalio 6 d. Europos Parlamento ir Tarybos direktyva 97/55/EB, 3a straipsnio 1 dalies g punktas aiškintinas taip, jog, esant pagrindinės bylos aplinkybėms, savo kataloguose naudodamas gamintojo skiriamojo žymens pagrindinį elementą, žinomą specialių žinių turintiems asmenims, konkuruojantis tiekėjas nesąžiningai nesinaudoja šio skiriamojo žymens žinomumu.
   
      (1)  OL C 82, 2005 4 2.